Komission asetus (EY) N:o 1618/1999, annettu 23 päivänä heinäkuuta 1999, yritysten rakennetilastojen laadun arviointiperusteista (ETA:n kannalta merkityksellinen teksti)



Virallinen lehti nro L 192 , 24/07/1999 s. 0011 - 0013



KOMISSION ASETUS (EY) N:o 1618/1999, annettu 23 päivänä heinäkuuta 1999, yritysten rakennetilastojen laadun arviointiperusteista (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yritystoiminnan rakennetilastoista 20. joulukuuta 1996 annetun neuvoston asetuksen (EY, Euratom) N:o 58/97(1), sellaisena kuin se on viimeksi muutettuna asetuksella (EY, Euratom) N:o 410/98(2), ja erityisesti sen 12 artiklan vi kohdan, sekä katsoo, että 1) asetuksessa (EY, Euratom) N:o 58/97 määritetään yhteinen järjestelmä yhteisössä toimivien yritysten rakennetta, toimintoja, kilpailukykyä ja tuloksia koskevien yhteisön tilastojen laatimiseksi, 2) komission velvoitteena on antaa Euroopan parlamentille ja neuvostolle selvitys näistä tilastoista, erityisesti niiden laadusta ja yrityksille aiheuttamasta rasitteesta, 3) on tarpeen, että komissio vahvistaa arviointiperusteet yritysten rakennetilastojen laadusta, ja 4) suunnitellut toimenpiteet ovat tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY, Euratom) N:o 58/97 7 artiklassa tarkoitetut laadun arviointiperusteet ovat tämän asetuksen liitteenä. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1999. Komission puolesta Yves-Thibault DE SILGUY Komission jäsen (1) EYVL L 14, 17.1.1997, s. 1. (2) EYVL L 52, 21.2.1998, s. 1. LIITE LAATUINDIKAATTORIT JA TÄRKEIMMÄT OMINAISUUDET 1 jakso Tavoitteet Tämän liitteen tavoitteena on laatia yhtenäinen kehys yritystoiminnan rakennetilastoista annetun neuvoston asetuksen N:o 58/97, jäljempänä "YRT-asetus", mukaan laadittujen yritysten rakennetilastojen laadun vuosittaiseksi arvioimiseksi yhteisön tasolla. 2 jakso Kattavuus 1. Laatuindikaattorit ja jäljempänä määrätyt raportit toimitetaan kaikista YRT-asetuksen liitteessä 1 olevassa 3 jaksossa tarkoitetuilta toimialoilta, ottaen huomioon komission asetuksessa N:o 2699/98(1) säädetyt poikkeukset. 2. Jäsenvaltioiden, joiden kokonaisarvonlisäys tuotantotekijähintaan on yleensä pienempi kuin yksi prosenttia Euroopan yhteisön vastaavasta kokonaismäärästä, ei tarvitse toimittaa tässä liitteessä olevia tietoja tässä asetuksessa säädettyjä tarkoituksia varten. Tätä enimmäismäärää sovelletaan kaikilla NACE Rev. 1:n toimialoilla, joilla laatuindikaattorin soveltamista tai raportin toimittamista edellytetään. 3 jakso Ensimmäinen viitevuosi Ensimmäinen viitevuosi, jolta tässä liitteessä tarkoitetut tiedot on toimitettava, on kalenterivuosi 1997. Jos tätä ensimmäistä viitevuotta koskevia tietoja ei ole 4 jakson 2 kohdassa vahvistettuihin toimitusaikoihin mennessä saatavilla, viitevuotena käytetään vuotta 1997 lähinnä olevaa vuotta, jolta tiedot ovat saatavilla. 4 jakso Tietojen toimittaminen 1. Laatuindikaattorit ja tässä liitteessä tarkoitetut raportit toimitetaan 24 kuukauden kuluessa viitekauteen kuuluvan kalenterivuoden päättymisestä. Tätä toimitusaikaa voidaan pidentää asetuksessa N:o 2699/98 säädettyä lisäaikaa vastaavan pidennyksen verran, jos lisäaika koskeee jotain tämän liitteen 5 jaksossa määrättyä ominaispiirrettä. 2. Laatuindikaattorit (5 jakson 1, 2, 3 ja 4 kohta) ja raportit (6 jakso) toimitetaan ensimmäisen kerran vuoden 1999 joulukuun loppuun mennessä. 5 jakso Laatuindikaattorit: vaihtelukerroin ja vastaamatta jättäneiden osuus Jäsenvaltiot toimittavat ominaisuuksia, tasoja ja sarjoja koskevat tiedot jäljempänä esitetyn mukaisesti, ottaen huomioon viitevuodeksi mahdollisesti myönnetyt poikkeukset. Jäsenvaltiot toimittavat jokaisesta jäljempänä mainitusta sarjasta, ominaisuudesta ja toimialatasosta kokonaisvaihtelukertoimen ja ottavat huomioon käytetyn tutkimustavan mukaisesti vastaamatta jättäneiden osuuden, luokitusvirheet sekä tarvittaessa otantavirheet. Vaihtelukertoimella tarkoitetaan estimaattorin vaihtelun neliöjuuren suhdetta sen odotusarvoon. 1. Sarja 1A (yrityksiä koskevat vuosittaiset tilastot): - kuusi ominaisuutta (11 11 0; 12 11 0; 12 15 0; 13 31 0; 15 11 0; 16 13 0) - NACE Rev. 1: 3-numerotaso (luokat) tai YRT-asetuksen liitteessä 1 olevassa 9 jaksossa määritetyt toimialaryhmät. 2. Sarja 1B (yrityksiä koskevat vuositilastot kokoluokan mukaan): - kolme ominaisuutta (11 11 0; 12 11 0; 12 15 0) - NACE Rev. 1: 3-numerotaso (luokat) tai YRT-asetuksen liitteessä 1 olevassa 9 jaksossa määritetyt ryhmät ja koon mukaan luokitellut seuraavat luokat: 1-19; 20-249; 250-999; >1000 3. Sarja 1C (vuosittaiset aluetilastot): - kaksi ominaisuutta (11 21 0; 13 32 0) - NACE Rev. 1: 2-numerotaso (alueet) ja NUTS 2 4. Vastaamatta jättäneiden osuus Jäsenvaltiot toimittavat vastaamatta jättäneiden osuuden tilastoyksiköistä NACE Rev. 1:n 3-numerotason mukaan jaoteltuna tai YRT-asetuksen liitteessä 1 olevassa 9 jaksossa määritettyjen luokkien mukaisesti. 5. Osittain vastaamatta jättäneiden osuus Jäsenvaltiot toimittavat vastaamatta jättäneiden osuuden jokaista muuttujaa kohti NACE Rev. 1:n 3-numerotason mukaan jaoteltuna tai YRT-asetuksen 1 liitteessä olevassa 9 jaksossa määritettyjen luokkien mukaisesti seuraavista ominaisuuksista: 12 11 0; 12 15 0; 13 31 0; 15 11 0 ja 16 13 0. 6 jakso Erityisraportit Jäsenvaltiot toimittavat kaksi jäljempänä tarkoitettua erityisraporttia. 1. Tutkimustapa Tässä raportissa ilmoitetaan jokaisesta yritysten alaryhmästä ainakin se, onko käytetty kokonaistutkimusta vai otantaa, hallinnollisia lähteitä vai tilastollisia tutkimuksia. 2. Päätoimiala Tässä raportissa ilmoitetaan, miten käytettyjen havaintoyksiköiden päätoimiala on määritelty, jotta YRT-asetuksen säännösten mukaisesti Eurostatille toimitetut tutkimustulokset voidaan koota yhteen. Tietoa annetaan erityisesti siitä, miten usein havaintoyksikön päätoimiala saatetaan ajan tasalle, ottaen huomioon, onko tieto saatu tilastollisesta tutkimuksesta vai hallinnollisesta lähteestä. 7 jakso Laatua koskevien kansallisten tietojen levittäminen Eurostatin toimesta Kansallisia laatutietoja ei saa julkaista ilman kyseisen jäsenvaltion lupaa. 8 jakso Siirtymäaika Edellä 5 jakson 5 kohdassa määrättyjen tietojen antaminen on vapaaehtoista kahden ensimmäisen viitevuoden eli vuosien 1997 ja 1998 aikana. (1) EYVL L 344, 18.12.1998, s. 1.